CORONA-EKONOMIE IN WAAKEENHEID
Die getuienis is nou oorvloedig: Suid-Afrika se reaksie op die Covid-19-krisis het die ekonomie in die waakeenheid laat beland, wagtende op 'n ventilator. As ingrypend meer ekonomiese aktiwiteit nie baie gou toegelaat gaan word nie, gaan dit die land só verarm laat dat menselyding onhoudbaar en stabiliteit ernstig bedreig word. Maar 'n te haastige opheffing van die staat van inperking kan weer baie duisende lewens in 'n kort tyd eis. Hier is nie juis 'n wen-wen-situasie vir pres. Cyril Ramaphosa nie, skryf MAX DU PREEZ.
DIE meeste lande is in die proses om hulle ekonomieë geleidelik weer vrye teuels te gee. Maar die meeste van hulle is verby of by die hoogtepunt van infeksies; Suid-Afrika is nog twee maande of meer weg daarvan.
Die meeste lande in die noordelike halfrond kan die pandemie hiervandaan deur 'n intensiewe veldtog van "test, trace, treat" en fisieke afstandskepping in bedwang hou, maar Suid-Afrika se ongesofistikeerde burokratiese vermoëns en die aard van ons samelewing maak dit hier haas onmoontlik.
As dit net gegaan het oor die daaglikse tel van lyke, sou die staat van inperking op vlak 4 tot ná September moes gegeld het. Maar vier maande ná die begin van die pandemie begin 'n nuwe rasionele benadering met die hulp van nuwe data van oraloor posvat...